——王昌龄《出塞》
羊
斜阳照墟落,穷巷牛羊归。
野老念牧童,倚杖候荆扉。
雉雊麦苗秀,蚕眠桑叶稀。
田夫荷锄至,相见语依依。
即此羡闲逸,怅然吟式微。
——王维《渭川田家》
猴
闻道幽深石涧寺,
不逢流水亦难知。
莫道山僧无伴侣,
猕猴长在古松枝。
——朱放《游石涧寺》
鸡
三更灯火五更鸡,
正是男儿读书时。
黑发不知勤学早,
白首方悔读书迟。
——颜真卿《劝学》
狗
日暮苍山远,天寒白屋贫。
柴门闻犬吠,风雪夜归人。
——刘长卿《逢雪宿芙蓉山主人》
猪
小池聊养鹤,闲田且牧猪。
草生元亮径,花暗子云居。
倚床看妇织,登垄课儿锄。
回头寻仙事,并是一空虚。
——王绩《田家三首》